《步三唐人游惠山诗三首 其三》
清代·范钧

敲火试山泉，轻烟飏林樾。松花著我衣，香色殊清绝。

忽闻梵课声，喃喃诵寂灭。且嚼本山茶，何减小团月。

微风习习生，归思悠然发。雅爱老坡仙，同游偕弟辙。

作者简介：范钧，字孟和，廪贡生。清无锡人。和秦潜叔、张晓帆世所称勾吴三君子，所著诗百余首，弟子王宗仁为梓行传世。